-1 L'Assemblea General elegeix, entre els seus socis, fins a tres interventors de comptes i, si escau, llurs suplents.
El nombre d'interventors i la duració de llur mandat, que no pot ésser inferior a un any ni superior a quatre, han d'ésser fixats pels estatuts socials.
-2 Si els interventors de comptes són més d'un, poden emetre informe separadament, en cas de discrepància.
-3 Els interventors de comptes tenen dret a comprovar en qualsevol moment la documentació de la cooperativa.
-4 La condició d'interventor de comptes és incompatible amb la de membre del Consell Rector o amb la de gerent o director, i amb la de parent d'aquests fins al quart grau de consanguinitat o el segon d'afinitat, llevat d'autorització expressa de l'Assemblea General.
-5 Els interventors de comptes han de presentar a l'Assemblea General un informe sobre la memòria explicativa de la gestió de l'empresa, el balanç i el compte de resultats i els altres documents comptables que s'hagin de sotmetre preceptivament a l'Assemblea General perquè els aprovi.
Els interventors disposen, per a elaborar l'esmentat informe, d'un termini màxim de trenta dies, a comptar de la data en què el Consell Rector els hagi lliurat la documentació pertinent.
-6 Si ho estableixen la normativa legal o els estatuts, ho acorden l'Assemblea General o el Consell Rector o ho sol·licita el quinze per cent dels socis o adherits de la cooperativa, els comptes de l'exercici econòmic han d'ésser verificats per auditors de comptes, de conformitat amb la Llei de l'Estat 19/1988, del 12 de juliol, d'Auditoria de Comptes.
-7 Les cooperatives d'assegurances i les cooperatives de crèdit s'han d'atenir al que estableix la legislació que els és aplicable.
-8 L'exercici del càrrec d'interventor de comptes no dóna dret a retribució, excepte que ho estableixin els estatuts o ho acordi l'Assemblea General.
En tot cas, els interventors tenen dret a ésser compensats per les despeses o els perjudicis que els ocasioni l'exercici del càrrec, d'acord amb el que sigui establert pels estatuts socials.
-9 Les cooperatives de treball amb menys de cinc socis han de demanar a la Direcció General competent en matèria de cooperatives el nomenament d'un interventor, que pot recaure sobre un funcionari o sobre un membre d'una federació de cooperatives, del Consell Superior de Cooperació o d'una altra institució.
Aquest nomenament es pot fer per un any, renovable, o bé per períodes més llargs, fins a un màxim de quatre anys.
L'Assemblea General elegeix, entre els seus socis, d'un a tres interventors de comptes i, si s'escau, els suplents.
El nombre i període d'actuació, que no ha d'ésser inferior a un any ni superior a quatre, es fixarà en els Estatus socials.
La condició d'interventor de comptes és incompatible amb la de membre del Consell Rector o de la direcció i amb els seus parents, dintre dels límits assenyalats en l'article 45 d'aquesta Llei, llevat d'autorització expressa de l'Assemblea General.
Els interventors de comptes tenen dret a comprovar en qualsevol moment la documentació de la cooperativa.
El càrrec d'interventor de comptes és gratuït, però la cooperativa és obligada a rescabalar el o els qui el detentin de les despeses que hagin efectuat justificadament per raó del seu exercici.
Quan els interventors de comptes són més d'un, poden emetre informe separadament en cas de discrepància.
L'interventor o els interventors han de presentar a l'Assemblea General un informe sobre la memòria explicativa de la gestió de l'empresa, el balanç i el compte de resultats i aquells altres documents comptables que, perceptivament, s'hagin de sotmetre a l'Assemblea General perquè siguin aprovats.
Els interventors disposen, per a l'elaboració de l'esmentat informe, d'un termini màxim de trenta dies des que el Consell Rector els hagi lliurat la documentació pertinent.
Tot això fora que la cooperativa, per imperatiu estatutari, es trobi obligada a sotmetre els comptes de l'exercici econòmic a verificació per persones alienes, expertes en matèria comptable.
Aquest servei d'auditoria pot ésser donat també per cooperatives de segon grau, cooperatives de crèdit o federacions de cooperatives a les quals pertanyi la cooperativa en qüestió.
Les cooperatives d'assegurances i les de crèdit s'han d'atendre a allò que estableix la legislació que els és aplicable.